Diari Oficial de la Generalitat Valenciana


Sumari del DOGV 7483, del 11-03-2015 (2015/1989)

Notificació de la sentència dictada en el procediment de modificació de mesures en relació amb els fills número 354/2014.
-------------------------------------------------------------------------------------------------------------------------

### Dades del document

Número de DOGV
:   7483

Data del DOGV
:   11-03-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/1989


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de modificació de mesures en relació amb els fills número 354/2014. [2015/1989]  
En el procediment de mesures sobre fills extramatrimonials que es tramita en este Jutjat de Primera Instància número 6 d'Elx amb el número 345/2014, a instància de Diana Alejandra Goez Castro contra Jorge Leonardo Tavera Mendoza, s'ha dictat la sentència amb la dispositiva literal següent:  
  
«Estimar parcialment la demanda presentada per la procuradora Georgina Montenegro Sánchez, en nom i representació de Diana Alejandra Goez Castro, contra Jorge Leonardo Tavera Mendoza, per la qual cosa:  
1. S'aproven les mesures definitives següents:  
Primera. Exercici exclusiu de la pàtria potestat.  
L'exercici de la pàtria potestat sobre el menor D. serà exclusiu de la mare, Diana Alejandra Goez Castro.  
L'exercici exclusiu de la pàtria potestat implica l'adopció per la mare de totes les decisions rellevants que afecten el seu fill, especialment en l'àmbit educatiu, sanitari, religiós i social.  
Per això decidirà de forma exclusiva sobre l'elecció o canvi de centre o model educatiu o activitats extraescolars a realitzar; l'autorització de qualsevol intervenció quirúrgica, tractament mèdic no banal o tractament psicològic, tant si comporta algun gasto com si està cobert pel sistema públic de sanitat o per alguna assegurança privada, sempre que no n'hi haja prou amb el mer consentiment del menor; la realització o no d'un acte religiós o social rellevant, així com la manera de dur-ho a terme, sense que al respecte tinga prioritat el progenitor amb qui es trobarà el menor en el moment de ser realitzat; el canvi de domicili, i l'autorització per a l'eixida del territori nacional.  
  
Segona. Règim de convivència individual.  
S'atorga a la mare, Diana Alejandra Goez Castro, el règim de convivència amb el seu fill menor.  
Tercera. Règim de relacions.  
No s'establix cap règim de relacions del progenitor no convivent, Jorge Leonardo Tavera Mendoza, amb el seu fill menor.  
Quarta. Contribució als gastos d'atenció del menor.  
El progenitor no convivent, Jorge Leonardo Tavera Mendoza, haurà de satisfer, des de la mensualitat de març de 2014 i amb caràcter mensual (dotze mensualitats anuals), en concepte de gastos ordinaris d'atenció al seu fill, la quantitat de 150 euros, que haurà d'ingressar en el compte que designe la mare, per anticipat i dins dels cinc primers dies de cada mes.  
Este import haurà d'actualitzar-se anualment d'acord amb les variacions que experimente l'IPC que publica l'INE o l'organisme que el substituïsca en un futur. L'actualització es produirà de manera automàtica, sense necessitat de requeriment previ, i considerant, com a data inicial per a l'actualització, el mes i l'any en què es fixa, i com a data final, el mateix mes de l'any en què s'actualitza. Permet este càlcul l'opció ?vol actualitzar una renda?- de la pàgina web de l'INE.   
  
L'impagament de la contribució als gastos d'atenció podrà ser constitutiu d'un delicte d'abandó de família, previst en l'article 227 del Codi Penal i castigat amb pena de presó o multa.  
A més, els dos progenitors hauran de satisfer la mitat dels gastos extraordinaris del seu fill.  
2. No es condemna a costes cap de les parts.  
Contra esta sentència, que no és ferma, es pot interposar un recurs d'apel·lació davant de la Secció Novena de la Audiència Provincial d'Alacant, que no suspendrà l'eficàcia de les mesures acordades (art.774.5 L.E.C.) i que haurà d'interposar-se, si és el cas, davant d'este mateix jutjat en el termini dels 20 dies següents a la seua notificació (art.455 i 458 LEC).  
L'admissió del recurs exigix que, en interposar-lo, s'haja consignat la quantitat de 50 euros en el compte de depòsits i consignacions d'este jutjat (compte del Banco Santander núm. 0706 0000 02 0345 14). També es pot fer la consignació per mitjà de transferència al número de compte 0049 3569 92 1150884985, amb indicació en el caseller d'observacions el número 210 1234 02 0345 14. Queden eximits de la constitució del depòsit per a recórrer els que tinguen reconegut el dret d'assistència jurídica gratuïta (disposició addicional quinzena de la Llei Orgànica 6/1985, d'1 de juliol, del Poder Judicial).  
  
És la meua sentència, que pronuncie, mane i firme».  
  
No se sap l'actual domicili o residència de la part demandada. Per això, de conformitat amb els articles 156.4 i 164 de la Llei 1/2000, d'Enjudiciament Civil, s'ha ordenat publicar este edicte en el Boletín Oficial del Estado per a portar a efecte la diligència de notificació.  
  
  
Elx, 4 de febrer de 2015.- El secretari judicial: Francisco Javier García Navarro.